31980R0762
L 085/14
JURNALUL OFÍCIAL AL UNIUNII EUROPENE
REGULAMENTUL (CEE) NR. 762/80 AL COMISIEI
din 28 martie 1980
privind a doua modificare a Regulamentului (CEE) nr. 1250/79 de stabilire a taxelor compensatorii în sectorul semințelor
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2358/71 al Consiliului din 26 octombrie 1971 privind organizarea comună a pieței în sectorul semințelor (1), modificat ultima dată de Regulamentul (CEE) nr. 2878/79 (2), în special articolul 6 alineatul (5),
întrucât Regulamentul (CEE) nr. 1250/79 al Comisiei (3), modificat de Regulamentul (CEE) nr. 335/80 (4), a fixat taxele compensatorii în sectorul semințelor, pentru un anumit tip de porumb hibrid destinat însămânțării;
întrucât, din momentul respectiv, s-a constatat o variație sensibilă a prețurilor de ofertă franco frontieră care, în termenii articolului 4 alineatul (2) din Regulamentul (CEE) nr. 1665/72 al Comisiei (5), conduce la modificarea acestor taxe;
întrucât măsurile prevăzute în prezentul regulament sunt în conformitate cu avizul Comitetului de gestionare a semințelor,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 1250/79 se înlocuiește cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 martie 1980.